cyanic-selkie/wikianc huggingface dataset:
Gunnar Lange
Etter Krigsskolen 1876 og Den Militære Høiskole 1879 var han aspirant i Generalstaben (Norge). I 1883 ble han premierløytnant og flyttet til Honduras der broren Alexander Lange IV (1857–1905) gravde gull. Gunnar fikk jobb som oberst i militæret. I 1886 flyttet han videre til Argentina for å utforske provinsene og tegne kart. Her ble han kjent som Gunardo Lange. Med en del nordmenn og geografen Francisco Pascacio Moreno (1852–1919) forsvarte Gunnar argentinske interesser i en grensekonflikt med Chile.
I Buenos Aires var han sjef for vassdragsvesenet 1902–09 og professor i topografi ved Universidad Provincial de La Plata. Han hadde flere nordmenn i sin stab, deriblant Eilert Sundt (1881–1973). Han utforsket elva Pilcomayo 1906–09 og ble ridder på første klasse av St. Olavs Orden i 1909, men flyttet så til Mendoza og fikk jobb hos Peter Christophersen (1845–1930) for å utvikle irrigasjon. Han ble ordfører i Colonía Alvear, der hovedgaten i dagens General Alvear heter Avenida Gunardo Lange.
I 1896 giftet han seg med den tjue år yngre Bertha Juana Dorotea Erfjord (1875–1960), som var datter av den norskfødte skipsmegler Christian Erfjord og den irske Catalina Furlong. Deres datter Norah Lange (1905–1972) ble en kjent argentinsk forfatter. Datteren Haydée Lange (1902–76) ble oversetter og var venn med forfatteren Jorge Luis Borges (1899–1996).
Mach (operativsystemkjerne)
Mach blir ofte nevnt i forbindelse med mikrokjerner, men ikke alle versjoner av Mach er en mikrokjerne. Mach ble utviklet som en erstatning for kjernen i Berkeley Software Distribution (BSD), en avart av UNIX. Derivater av Mach omfatter blant annet GNU Hurd, NeXTSTEP, OpenStep, Mac OS X, iOS, watchOS. Den virtuelle hukommelsen til Mach ble også adoptert i 4.4BSD av utviklere ved Computer Systems Research Group og av FreeBSD.
Bakary Gassama
Bakary Gassama (født 10. februar 1979) er en gambisk fotballdommer. Han deltok i sommer-OL i 2012, der han var fjerdedommer under finalekampen mellom Mexico og Brasil. Gassama dømte også under Afrikamesterskapet i fotball i 2012 og 2013, samt under VM-kvalifiseringen i 2014.
Cheung Ka Long
Han representerte Hongkong under Sommer-OL 2016 i Rio de Janeiro, der han ble utslått i åttendedelsfinalen.
Under Sommer-OL 2020 i Tokyo som ble arrangert i 2021 tok han gull i den individuelle konkurransen.
Thabo Mbeki
Thabo Mvuyelwa Mbeki (født 18. juni 1942) var president i republikken Sør-Afrika fra 1999 til 2008, og visepresident fra 1994 til 1999. Han ble gjenvalgt som president i 2004, men ble avsatt september 2008 av sitt eget parti etter å ha blitt beskyldt for å ha manipulert en rettssak mot sin etterfølger som partileder i African National Congress (ANC), og tidligere visepresident i Sør-Afrika, Jacob Zuma.
Lillian Lydersen
Lillian Lydersen (født 1945) er en norsk skuespiller, sceneinstruktør og dramaturg.
Thabo Mbeki
Bakgrunn
Han ble medlem av partiet ANC. Mbeki var i politisk eksil fra 1960-årene til ANC ble legalisert i 1990 og han studerte økonomi ved University of Sussex.
Politisk karriere
Han var visepresident mellom 1994 og 1999, og han ble valgt til president i 1999. I 2004 ble han gjenvalgt.
Han gikk inn for en pragmatisk moderat reformpolitikk og uttrykte sin støtte for Sør-Afrikas framtid med ord som: «Sør-Afrika tilhører alle som bor i det, svarte som hvite.» Til tross for at han tidligere var medlem av Det sørafrikanske kommunistpartiet har han i stadig større grad blitt assosiert med nyliberalistisk økonomisk politikk og regnes som arkitekten bak det sørafrikanske økonomiske reformprogrammet GEAR, som har vært offisiell regjeringspolitikk siden 1996.
Lillian Lydersen
Hun filmdebuterte i 1969 via en birolle i den aller første filmen om Olsen-Banden og har utover dette hatt biroller i filmer som blant annet Balladen om mestertyven Ole Høiland (1970), Bør Børson II (1976) og Julenatt i Blåfjell (2009). I TV-sammenheng har hun medvirket i krimserien Nitimemordet (1975), samt hatt to gjesteopptredener i komiserien Mot i brøstet ("Hokus Pokus" 1993, og "Reklamens makt" 1994). Hun har også medvirket i hørespill.
I 2008 var hun og Jo Skjønberg instruktører i Thor Bekkaviks dokumentarfilm Prøvetid. Filmen handler i fire nylig løslatte kriminelle som møtes på Vardeteateret for å skrive og sette opp et teaterstykke.
Thabo Mbeki
Politisk karriere
Fra juli 2002 til juli 2003 var han president for Den afrikanske union.
Kontrovers om hiv og aids
Internasjonalt er han også blitt kjent for sitt kontroversielle syn på aids, der han støttet seg på en mindre gruppe vitenskapsmenn som mente at hiv-viruset ikke forårsaker aids. I stedet har han ved flere anledninger antydet at de helsemessige konsekvensene ekstrem fattigdom fører med seg, som for eksempel underernæring, kan være en av årsakene til sykdommen.
Avgang
Mbeki kunngjorde den 20. september 2008 sin avgang som Sør-Afrikas president, som et resultat av at ANCs nasjonale eksekutivkomité bestemte seg for ikke lenger å støtte ham i parlamentet. Denne avgjørelsen var igjen fattet etter at rettsvesenet hadde avvist en korrupsjonsrettssak mot Jacob Zuma uken før på grunn av prosedyrefeil og mulig politisk innblanding.
Civitates Orbis Terrarum
Civitates Orbis Terrarum (Verdens byer) er et verk fra slutten av 1500-tallet med illustrasjoner av flere av datidens byer utgitt av den tyske presten Georg Braun. Flesteparten av illustrasjonene er utført av den flamske illustratøren Frans Hogenberg, men man finner også illustrasjoner av Simon Novellanus og Joris Hoefnagel.
Første bind ble utgitt i Köln i 1572 og sjette og siste kom ut i 1617. Verket inneholder 546 avbildninger, prospekter i fugleperspektiv og kart av byer fra hele verden. Civitates var ment å fungere som en komplettering til den tidigere utgitte Theatrum Orbis Terrarum fra 1570, utført av Abraham Ortelius og ansett som det første egentlige atlas. Ortelius fulgte og understøttet også arbeidet med Civitates.
Tegn tyder på at det var Hogenberg som først hadde ideen til verket, men at den redigerende funksjonen ble overtatt av Braun, som samlet inn og satte sammen alle innkomne verk av de reisende illustratørene. Han benyttet seg også av eksisterende verk, for eksempel for de hollandske og belgiske byene, der kart utført av den hollandske kartografen Jacob van Deventer ble benyttet, og av kopier av tidligere stikk.
Braun henvendte seg også til leserne og ba dem sende inn egne illustrasjoner av byer som ikke ble omfattet av verket. Det førte til flere svar, blant annet fra stattholderen i Schleswig og Holstein Henrik Rantzau, som forsynte Braun med flere av illustrasjonene av skandinaviske byer, og fra den britiske topografen William Smith, som sendte inn kart av flere engelske byer.
Blant byer i Skandinavia som er illustrert i verket finnes blant andre Bergen, Helsingør, Helsingborg, Landskrona, Lund, Malmö, Stockholm og Visby. Forelegget til prospektet fra Bergen ble tegnet av Hieronymus Scholeus i 1581. Dette kobberstikket, kjent som Scholeus-stikket, er den tidligste kjente avbildning av Bergen og av noen norsk by overhodet. Scholeus tegnet også prospektene av Stockholm, som i likhet med Bergens-prospektet har hans signatur i trykkplaten.
Waalwijk
Waalwijk er en by og en kommune i provinsen Noord-Brabant i Nederland. Kommunens totale areal er 67,65 km² og har en befolkning på 47 551.
Andrew Lauterstein
Andrew Lauterstein (født 22. mai 1987) er en australsk svømmer.
Han representerte Australia under Sommer-OL 2008 i Beijing, hvor han tok bronse på 100 meter butterfly. Han tok også sølv på medleystafetten og bronse på fristafetten.
Giro di Lombardia 1992
Il Lombardia 1992 var et sykkelritt som ble arrangert i regionen Lombardia i Italia i 1992.
Julia Jakob
Julia Jakob (født Julia Gross 15. april 1991 i Richterswil) er en sveitsisk orienteringsløper. Hun representerer den svenske orienteringsklubben Stora Tuna OK. Jakob er verdensmester og europamester i stafett.
Karriere
Jakob var svært lovende som juniorløper og fikk muligheten til å representere Sveits i Junior-VM i orientering hele fire ganger. Individuelt oppnådde hun 5.-plass som sine beste resultat på alle de tre individuelle distansene, lang, mellom og sprint. I italienske San Martino ble Sveits juniorverdensmestre i stafett etter at Julia Jakob avgjorde som ankerkvinne på det sveitsiske vinnerlaget.
I seniorklassen fikk Julia Jakob sitt definitive gjennombrudd i 2014. Under europamesterskapet dette året ble Jakob europamester i stafett ettersom de sveitsiske jentene gikk helt til topps i portugisiske Palmela. Jakob løp første etappe på det sveitsiske vinnerlaget. De øvrige etappene ble løpt av Sabine Hauswirth og Judith Wyder. Sveits vant stafetten foran Sverige 2 og Russland.
Fra VM-sammenheng har Jakob 5.-plass i stafett og 9.-plass på sprint fra Inverness i 2015 som sine beste resultater.
VM i sjakk 1891
VM i sjakk 1891 ble arrangert i New York City i USA i 1891.
Vít Hlaváč
Vít Hlaváč (født 26. februar 1997) er en tsjekkisk friidrettsutøver som konkurrerer i kappgang.
Chen Haiwei
Chen Haiwei (født 30. desember 1994) er en kinesisk fekter som konkurrerer i florett.
Runa (tidsskrift)
Runa var et tidsskrift med folkloristisk og antikvarisk innhold som utkom i årene 1842-1850 og 1865-1876. Utgiver var Richard Dybeck.
Runa som kom ut med forskjellige tilleggstitler, utkom med to hefter i 1842, to i 1843, åtte mindre hefter i 1844, et stort hefte årlig i 1845 og 1847-1850 samt i en ny rekke med et årlig hefte i 1865 og 1869-1876. Innholdet bestod av fornminnebeskrivelser fra flere svenske landskap, nylig nedtegnet folkviser, viser i forbindelse med gjeting, folkedanser og leker (med tilhørende melodier), eventyr, overnaturlige fenomen og skikker, gåter, lokale plantenavn med mer. Tekstene ble illustrert med litografiske avbildninger.
Holger Vind
Holger Vind (også skrevet Wind), (født 31. mai 1623 på gården Gundestrup, død 5. juni 1683 i København, Danmark) var en dansk-norsk embedsmann.
Holger Vind var sønn av skipssjef og senere riksadmiral og riksråd Jørgen Vind (1593–1644) og Ingeborg Holgersdatter Ulfstand (1598–1652). Han var bror av Joachim Frederik Vind (1634–1687), som var stiftamtmann i Trondhjems stiftamt fra 1673 til sin død i 1687.
Den 21. september 1656 ble Holger Vind gift med Margrethe Ovesdatter Gjedde (d. 1706), datter av riksråd og riksadmiral Ove Gjedde og Dorthe Knudsdatter Urne. Et av deres barn var Ove Holgersen Vind, som var festningskommandant i Fredrikstad.
Etter endte studier ved Sorø akademi fulgte Holger Vind i 1640 med sin far til Sverige; faren var da blitt utnevnt til dansk gesandt til det svenske hoffet. Kort tid etter ble Holger Vind en av ledsagerne til Corfitz Ulfeldt på en reise til England. I 1641 ga Holger Vind seg ut på en dannelsesreise som varte til sommeren 1645.
Han ble hoffjunker like etter hjemkomsten, og ledsaget blant annet kongen på en reise til Norge i 1646. Han var overskjenk 1648 til 1653 og hovmester hos prins Christian 1650 til 1655.
I 1653 ble han lensmann i Giske len, og 1655 til 1671 var han tilsvarende i Brunla len og amt. I 1657 ble han medlem av slottsloven i Helsingsborg, og samme år ble han guvernør i Landskrona. Han ble så krigskommissær i København i 1658.
Han fikk rang av kanselliråd i 1664 og geheimeråd i 1669. I 1671 ble Holger Vind utnevnt til ridder av Dannebrogsordenen, og i 1679 av Elefantridder.
Serhij Breus
Serhij Petrovytsj Breus (ukrainsk: Сергій Петрович Бреус, født 30. januar 1983) er en ukrainsk svømmer.
Han representerte Ukraina under Sommer-OL 2008 i Beijing, hvor han ble utslått i semifinalen på 100 meter butterfly.
Procambarus hinei
Procambarus hinei  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepsene. Procambarus hinei er en av anslagsvis 160 arter i slekten Procambarus.
Svarteper
Svarteper er et folkrockband ifra Ål i Hallingdal. Det oppstod i 2011. Herman Kvelprud er primus motor som komponerer låtene og skriver tekstene i visetradisjon. Hele bandet er med og arrangerer sangene. Våren 2016 kom debutalbumet Svevestøv som blant annet fikk terningkast 5 hos Under lupen i Norsk på Norsk på NRK P1.
Jonas Qvale
Jonas Qvale (født 1972) er en norsk politiker, billedkunstner og musiker. Han er leder av den eksperimentelle musikk- og performancegruppen Hornorkesteret som spiller på instrumenter av gevir fra hjortedyr. Qvale har sin utdannelse fra Kunstakademiet i Trondheim, NTNU hvor han ble uteksaminert i 2000.
Kriminalgåten
Kriminalgåten er en serie i åtte episoder som ble sendt på NRK Fjernsynet fra 5. februar til 2. juli 1967.
Norra Hallands Tidning
Norra Hallands Tidning var en avis som ble gitt ut i Varberg mellom 1864 og 1876. Den ble deretter slått sammen ned avisen Vestkusten og dannet Norra Hallands Tidning Vestkusten. Avisen kom ut på onsdager og lørdager og hadde Carl Axel Kindvall som ansvarlig utgiver.
Jørgen Isnes
Spillerkarriere
Isnes spilte aldersbestemt fotball i Vestli før han ble hentet til Skeid. Han debuterte i Eliteserien for Skeid borte mot Molde i juli 1997. De neste sesongene spilte Isnes for Skeid i Eliteserien og 1. divisjon, frem til han på høsten 2003 gikk på utlån til Oslo Øst. Før 2004-sesongen gikk han til Lørenskog i 2. divisjon, der ble han en viktig spiller og ble etterhvert også utnevnt til kaptein. Isnes ble mot slutten av sin aktive karriere også spillende assistenttrener. Han la opp som fotballspiller etter 2012-sesongen.
Trenerkarriere
Isnes var i flere sesonger spillende assistenttrener i Lørenskog, og fortsatte som trener etter at han la opp. Før 2015-sesongen ble Isnes ansatt som assistenttrener til Ståle Andersen i KFUM Oslo. Etter to sesongen som assistenttrener ble han hovedtrener før 2017-sesongen.
I 2019 imponerte KFUM i OBOS-Ligaen og under ledelse av Isnes endte de på 4.-plass og fikk spille kvalifisering til Eliteserien. I kvalifiseringen ble det et knepent ettmålstap borte mot Start. Etter suksessen med KFUM begynte Isnes å bli ettertraktet og han ble nevnt som aktuell for flere Eliteserie-klubber, og var i flere møter med Odd om å overta som trener.
Isnes fortsatte i KFUM Oslo, og etter å ha endt på 8.-plass i 2020, ble det 5.-plass og ny mulighet til kvalifisering til Eliteserien i 2021. Etter å ha slått ut Sogndal og Fredrikstad i kvalifiseringen, ventet bortekamp mot Jerv. Kampen gikk til slutt til straffesparkkonkurranse, der Jerv vant og muligheten for opprykk glapp for KFUM. Den påfølgende vinteren takket Isnes nei til samtaler med både Sarpsborg 08 og HamKam som var på jakt etter ny hovedtrener. Han var også ønsket i Molde i en assistenttrenerrolle, hvor han også takket nei. Isnes ville heller å bygge videre på prosjektet i KFUM.
Den 14. desember 2022 ble han ansatt som ny hovedtrener for.
Laura-saken
Laura-saken er navnet på den norske uoppklarte drapssaken hvor en 94 år gammel dame fra Molde ble funnet bakbundet og kvalt i sin egen seng 27. desember 1991. Saken har flere ganger blitt gjenopptatt, uten videre resultat.
Saken
Samme kveld som damen ble funnet drept ble hennes grandnevø arrestert og siktet for drapet. Grandnevøen, som bodde i den dreptes hus, ble både varetektsfengslet og siktet. Han hevdet han lå og sov i husets andre etasje da grandtanten ble overfalt og kvalt. Etter at han fant grandtanten Laura død, ble han hentet inn til et rutinemessig politiavhør. Under fengslingsmøtet hevdet politijuristen at det ikke var funnet tegn til innbrudd i boligen. I 1993 ble saken henlagt «etter bevisets stilling». Privatetterforsker Tore Sandberg har gransket drapssaken, og mener politiet tuklet med bevisene i saken, dette ble også fremlagt i tv-serien Brennpunkt i 2005.
My Arae c
My Arae c, også kjent som HD 160691 c, er en eksoplanet som roterer rundt stjernen My Arae 50,6 lysår unna i stjernebildet Alteret. Planeten ble oppdaget 25. august 2004 og var den første hot Neptun som ble oppdaget. Den ble opprinnelig oppgitt å ha en masse 14 ganger jordens, men ble senere konstatert å ha en masse på 10.5 jordmasser. Rotasjonsperioden rundt stjernen My Arae er 9,6 dager.
Yu Minobe
Yu Minobe (født 23. februar 1990) er en japansk turner som spesialiserer seg i apparatturn. I Sommer-OL 2012 i London representerte hun landet sitt og ble nummer 8 i mangekamp lag.
24. serierunde i Bundesliga 2020/21
24. runde i Bundesliga 2020–2021 startet fredag 5. mars 2021 med kampen mellom og, runden avsluttet søndag 7. mars 2021 med kampen mellom og
Alvin Robertson
Alvin Cyrrale Robertson (født 22. juli 1962 i Barberton i Ohio), amerikansk basketballspiller som deltok i de olympiske leker 1984 i Los Angeles. Robertson ble olympisk mester i basketball under Sommer-OL 1984 i Los Angeles. Han var med på det amerikanske laget som vant basketballturneringen for menn foran Spania og Jugoslavia.
Interesseteorien
Interesseteorien er et emne i straffeprosessen som handler om straffebudenes beskyttelsesinteresse.
En del av interesseteorien beskriver hvordan domstolene har frihet til å anvende et annet straffebud enn det som er anvendt i tiltalebeslutningen eller stevningen. Vilkåret er at straffebudet beskytter den samme interesse som det som den påtaleberettigede (fornærmede eller påtalemyndigheten) har anvendt. Den annen del av interesseteorien beskriver hvordan fornærmedes påtalerett er avhengig av at straffebudet beskytter en privat interesse.
Høyesterettsdom 1911
I 1911 ble det avsagt en dom i Norges Høyesterett som det siden er blitt henvist til i rettspraksis som begrunnelse for at straffebudet må beskytte en privat interesse for at fornærmede kan ha adgang til å anlegge privat straffesak. Retten uttalte:
Straffebudene
Domstolene gjør en konkret vurdering av det straffebudet som er anvendt i stevningen. I dommen fra 1911 var det ikke bare straffeloven av 1902 § 325 (1) nr. 4 som var anvendt, men også § 123. Domstolen måtte måtte derfor også vurdere om dette straffebudet beskyttet en privat interesse. På liknende måte må det gjøres konkrete vurderinger av alle straffebudene når saken kommer opp for domstolen. Etter at et straffebuds beskyttelsesinteresse er avgjort av domstolen er det ikke mulig å komme til en motsatt slutning i en annen sak.
Wayman Tisdale
Wayman Lawrence Tisdale (født 9. juni 1964 i Fort Worth i Texas, død 15. mai 2009 i Tulsa i Oklahoma), var en amerikansk basketballspiller som deltok i de olympiske leker 1984 i Los Angeles. Tisdale ble olympisk mester i basketball under Sommer-OL 1984 i Los Angeles. Han var med på det amerikanske laget som vant basketballturneringen for menn foran Spania og Jugoslavia.
Det var tolv nasjoner som deltok i basketballturneringen for menn. To grupper med seks lag, der de fire fremste i hver gruppe gikk videre til sluttspillet. USA vant alle fem kampene i den innledende runden. I sluttspillet vant de kvartfinalen med 78-67 over Vest-Tyskland og semifinalen med 78 – 59 mot Canada. I finalen møttes USA og Spania, en kamp som USA vant med 96-65.
Norgesmesterskapet i skifeltskyting
Norgesmesterskapet i skifeltskyting har blitt arrangert i regi av Det frivillige Skyttervesen siden 1958.
Yuko Shintake
Yuko Shintake (født 20. april 1991) er en japansk turner som spesialiserer seg i apparatturn. Under Sommer-OL 2012 i London representerte hun landet sitt, der hun ble nummer 8 i mangekamp lag.
Procambarus digueti
Procambarus digueti  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepsene. Procambarus digueti er en av anslagsvis 160 arter i slekten Procambarus.
Ullern (Sør-Odal)
Ullern (historisk: Ulleren) er et sogn og en skolekrets i Sør-Odal i Innlandet. Ullern kirke er sognets kirke. Ullern består av den vestre delen av Sør-Odal på begge sider av Glomma, beliggende mellom Nes i vest og Strøm og Oppstad i nordøst, begge disse hører til Sør-Odal. Nordsida av elva (utenom Korsmo) kalles Kjerkesia etter kirkas beliggenhet, mens sørsida kalles Disisia etter garden Disen (uttales disi). Sognet omfatter 19 gårder i Sør-Odal. Navnet uttales ullarn og det blir i sammenhenger skrevet Uller- (Ullerenga, Ullermoen osv.). I Ullern ligger barneskolene Ullern, Disenå og Korsmo.
Zossen
Zossen er en by i landkretsen Teltow-Fläming i delstaten Brandenburg i nordøstre Tyskland. Folkemengden var på 17 392 innbyggere i slutten av 2011, på et areal på 179,57 kvadratkilometer. Zossens bykommune ble etablert i sin nåværende form i 2003, da byen ble slått sammen med landkommunene Glienick, Kallinchen, Nächst Neuendorf, Nunsdorf, Schöneiche og Wünsdorf.
Byen er mest kjent for sin militære historie, med stabshovedkvarteret for Wehrmacht (OKW) og hæren (OKH) forlagt til en bunkersby ved Wünsdorf utenfor Zossen under Nazityskland og andre verdenskrig. Bunkeranleggene og militærforlegningene ble deretter benyttet som stabshovedkvarter og garnisonsby for den sovjetiske armé i Øst-Tyskland frem til 1994.
Historie
Funn av urnegraver ved utgravninger i 2007 viser at stedet har vært bebodd siden bronsealderen. I middelalderen ble stedet nevnt i skriftlige kilder fra 1320 og fremover, under navnene Sossen, Suzozne, Zozne. Navnet er blitt tolket som det vestslaviske ordet for furu, sosny, som forekommer i skogene i området, og furuen forekommer i byens våpen idag.
På stedet lå siden slavisk tid en befestning ved et vadested over elven Notte nord for byens nåværende sentrum. Omkring år 1200 ble den avløst av en nytt borganlegg, og på stedet var det også en kirke. Området lå på grensen mellom Mark Brandenburg og Niederlausitz og skiftet mange ganger tilhørighet mellom de to. I 1347 nevnes Bernhard og Theodericus von Torgau som lensherrer i Zossen, og familien von Torgau forble lensherrer til 1478, da adelsslekten døde ut på mannssiden.
I 1490 ble lenet kjøpt av kurfyrst Johan Cicero av Brandenburg og ble gjort til et Amt (len) under kurfyrstene av Mark Brandenburg og administrativt del av landskapet Teltow, men fortsatte til 1742 å formelt tilhøre Niederlausitz og Böhmen. Byen fikk privilegier av kurfyrst Joakim II av Brandenburg i 1546.
Jernbanen Berlin-Dresden ble i 1875 lagt gjennom byen, og parallelt kom også den kongelige prøyssiske militærjernbanen mellom Berlin og Zossen, for utdannelse av jernbaneenheter. Strekningen Marienfelde-Zossen på militærjernbanen ble tidlig elektrifisert og i1901-1904 brukt for eksperiment med høyhastighetstog; her ble det i 1903 satt verdensrekord for elektriske tog med 210 km/t av et AEG-prototypelokomotiv.
Fra 1910 og fremover ble byen garnisonsby, og militærforlegninger ble bygd i området mellom Wünsdorf og Zossen. Byen fikk særlig betydning for utdannelsen av raske innsatsstyrker. I området ble under første verdenskrig krigsfanger fra flere muslimske land internert i det såkalte Halbmondlager, og av denne grunn fikk den i 1915 en moské i tre i Wünsdorf, den første ment for aktiv religionsutøvelse av islam i Tyskland.
I 1933 ble 60 sosialister og kommunister fengslet av Sturmabteilung i en midlertidig konsentrasjonsleir i Zossen. Av dem ble senere 32 personer overført til KZ Oranienburg.
I 1936 ble Oberkommando des Heeres (OKH), hærens overkommando og stabshovedkvarter, og i 1938 Oberkommando der Wehrmacht (OKW), flyttet til Wünsdorf utenfor Zossen. Ved Wünsdorf ble det oppført store bunkersanlegg, Maybach I for OKH og Maybach II for OKW samt sambandssentralbunkeren Zeppelin, med bygningsdelene over jord maskert som bolighus som kamuflasje. Området ble bombet av amerikanske fly i mars 1945, men stabsbunersene forble i hovedsakelig intakte og i operasjonell drift frem til Den røde armé inntok 20. april 1945, da store deler av infrastrukturen ble forlatt intakt da tyske tropper rømmet bunkerområdet.
Wünsdorf ble deretter brukt som stabshovedkvarter av marskalk Zjukov under sluttfasen av krigen og den påfølgende okkupasjonen. Ifølge firemaktsavtalen skulle bunkrene gjøres ubrukelige for militære formål; men sprengningen av bunkrene ble gjennomført bare i mindre utstrekning.
Etter krigen ble Wünsdorf ledelseshovedkvarter for den sovjetiske armégruppe i Østtyskland og fikk en særlig stilling lignende den som okkupasjonsmaktenes baser i Vestberlin hadde. De sovjetiske stryrker i Wünsdorf levde innen et inngjerdet område og hadde egne tropeptransporttog som daglig avgikk mellom Wünsdorf og Moskva. De siste styrkene forlot området i 1994.
Kommunikasjoner
Nærmeste motorveistilslutninger er til A 13 ved Bestensee og A 10 ved Rangsdorf.
I kommunen ligger jernbanestasjonene Dabendorf, Zossen, Wünsdorf-Waldstadt og Neuhof (b Zossen) på jernbanelinjen Berlin-Dresden. Stasjonene trafikkeres med regionaltog på linjene RE 3 og RE 7 mot Berlin og Elsterwerda.
Anita Hjertvik-saken
Anita Hjertvik-saken er navnet på en norsk uoppklart drapssak fra 1994–1995, hvor Anita Hjertvik ble funnet kvalt i sin leilighet på Grünerløkka i Oslo. Saken er senere blitt revurdert, men ikke gjenopptatt av politiet.
Politiet saumfarte den dreptes miljø på jakt etter drapsmannen, idet venninner fortalte at Hjertvik følte seg truet av en tidligere mannlig venn. Hennes tidligere samboer ble siktet og varetektsfengslet. Riksadvokaten krevde senere at politiet skulle frafalle siktelsen. Den tidligere samboeren gikk til erstatningssøksmål, som han tapte. Han ble kort tid etterpå funnet død i Østmarka. Politiet har ikke villet gjenoppta etterforskningen.
Dagbladet ble felt i PFU for å ha brutt god presseetikk i sin dekning av saken. PFU mente dekningen hadde brutt punktene 1.5, 4.1, 4.3, 4.6, 4.10 og 4.12 i Vær Varsom-plakaten.
Giro di Lombardia 1990
Il Lombardia 1990 var et sykkelritt som ble arrangert i regionen Lombardia i Italia i 1990.
Mārtiņš Sirmais
Martins Sirmais (født 15. juli 1982 i Latvia) er en latvisk orienteringsløper som representerer den finske orienteringsklubben Turun Metsänkävijät.
My Worlds Acoustic
My Worlds Acoustic er det første remixalbumet av den kanadiske sangeren Justin Bieber. Det var utgitt den 26. november 2010 og ble først solgt eksklusivt hos butikkene Walmart og Sam's Club. Albumet inneholder ni akustiske versjoner av sanger fra debut-EP-platen hans, My World (2009) og hans første album, My World 2.0 (2010), og også en ny sang «Pray». De nye versjonene av sangene var produsert av Biebers musikkregissør, Dan Kanter, vokalprodusenten hans Kuk Harrell og produsenten Rob Wells. Internasjonalt sett er settet inkludert som en del av samlealbumet My Worlds: The Collection (2010), som inkluderte sanger fra de to tidligere utgivelsene. My Worlds Acoustic var utgitt på iTunes den 8. februar 2011.
Javier Núñez
Javier Núñez (født 23. april 1983) er en spansk svømmer.
Mārtiņš Sirmais
Martins Sirmais har gjennom sin karriere markert seg sterkest på mellomdistanse. Da to europamesterskap på rad ble arrangert i Baltikum, slo Sirmais til med to strake sølvmedaljer på mellomdistanse. Både i estiske Otepää i 2006 og på hjemmebane i latviske Ventspils i 2008 ble Sirmais nummer to bak Thierry Gueorgiou.
Javier Núñez
Han representerte Spania under Sommer-OL 2008 i Beijing, hvor han ble utslått i forsøkene på 200 meter butterfly.
Dobrynja
Etymologi
Dobrynja er avledet av det slaviske navneleddet dobru (добръ), «god», og betyr «godhet».
Utbredelse
Navnet brukes i dag i Russland, Hviterussland og Ukraina, men er ikke blant de vanligste navnene i noen av disse landene.
Kjente personer med navnet
Personene i listen er ordnet kronologisk etter fødselsår.
Andrés José González
Andrés José González (født 25. mars 1989) er en argentinsk svømmer.
Han representerte Argentina under Sommer-OL 2008 i Beijing, hvor han ble utslått i forsøkene på 200 meter butterfly.
John Spencer, 5. jarl Spencer
John Poyntz Spencer, 5. jarl Spencer (født 27. oktober 1835, død 13. august 1910), kjent som Viscount Althorp fra 1845 til 1857 (også kjent som «den røde jarlen» på grunn av sitt lett gjenkjennelige lange røde skjegg), var en britisk liberal politiker under, og en nær venn av den britiske statsministeren William Ewart Gladstone. Han var to ganger Irlands stattholder.
Bakgrunn og utdannelse
Spencer var sønn av Frederick Spencer, 4. jarl Spencer, og hans første kone Georgiana, datter av William Poyntz. Den fremtredende whig-politikeren John Spencer, 3. jarl Spencer, var hans onkel og Charles Spencer, 6. jarl Spencer, hans halvbror. Han var utdannet ved Harrow og Trinity College, Cambridge, fra hvor han tok eksamen i 1857.
Politisk karriere, 1857-1885
Spencer, sammen med de påfølgende Chief Secretary for Irland, Chichester Fortescue og Spencers egen fetter, Lord Hartington, støttet tvangslovgivning for å håndtere økningen i jordbrukskriminalitet, men støttet samtidig en politikk om å løslate feniske fanger (irsk brorskap) når det var mulig. Spencer måtte også ta tak i Gladstones irske universitetslov i denne perioden. På tross av Spencers innsats for å sikre støtte fra det katolske hierarkiet for loven, resulterte det i nederlag i underhuset i mars 1873 fordi de motsatte seg det. Regjeringen fortsatte ytterligere ett år, frem til valgnederlaget i februar 1874, da Spencer også mistet sin post. Da Gladstone kom tilbake til makten med sin andre regjering i 1880, gikk Spencer med i regjeringen som Lord President of the Council, som har ansvaret for utdanningspolitikk, og var delvis ansvarlig for flere store utdanningsreformer i den perioden. Den stadig mer spente situasjonen i Irland, krevde en økende del av Spencers tid. Gladstones beslutning i mai 1882 om å slippe den irske nasjonalistpartilederen Charles Stewart Parnell fra fengsel, førte til at den hardere Chief Secretary for Irland, W. E. Forster, sa opp sin post. Som et resultat av dette, ble Spencer Lord President mens han fortsatt beholdt sin ministerpost, og ble igjen utnevnt til stattholder for å overta ansvaret for regjeringens irske politikk.
Politisk karriere, 1885-1905
I 1885 var Gladstones andre regjering i en svært svak posisjon, hovedsakelig som følge av Charles Gordons dødsfall, og Spencers innsats for å fornye den irske kriminalloven og sikre vedtakelse av et lovforslag om kjøp av jord, fikk sterk motstand fra radikale personer i regjeringen – Joseph Chamberlain og Sir Charles Dilke – som håpet å benytte den anledningen som lovgivningen ga, en mulighet for å få igjennom en større grad av lokalt selvstyre for Irland. Saken var fortsatt uavklart da Gladstones regjeringen falt i begynnelsen av juni. I løpet av intervallet mellom fallet av Gladstones andre regjering, og begynnelsen av hans tredje i februar 1886, ble Spencer en konvertitt til irsk hjemmestyre, i motsetning til de fleste andre ledende whiggene som deserterte til Liberal unionistene. Spencer tjenestegjorde som Lord President i Gladstones tredje regjering, og hadde en viktig funksjon i utformingen av Gladstones lovgivning for hjemmestyre. Etter regningens nederlag i forbindelse med denne loven, sluttet Spencer seg til opposisjonen. Spencers posisjon på hjemmestyre førte til hans sosiale utfrysing fra andre medlemmer av hans klasse, inkludert dronningen selv, og brukte mye av tiden sin i opposisjon for å få sin personlige økonomi i orden. Han fungerte også fra 1888 som leder av Northamptonshire fylkeskommune, og fortsatte å jobbe med Gladstone og andre liberale ledere i å bestemme formen av en lovgivning for hjemmestyre i den neste liberale regjeringen.
Da de liberale kom tilbake til makten i august 1892, ble Spencer utnevnt til First Lord of the Admiralty*. Gladstones motstand mot Spencers politikk av marinens ekspansjon, etter anbefaling fra sjølordene, førte til Gladstones endelige avgang mars 1894. Gladstone selv håpet likevel at Spencer skulle bli hans etterfølger, men dronningen søkte ikke hans råd og valgte Lord Rosebery i stedet. Spencer fortsatte å tjenestegjøre under Rosebery og gikk ut da den liberale regjeringen falt i juni 1895. I sine senere år var Spencer aktiv i politikken. Spencer var en viktig støtte for de liberales leder i underhuset, Henry Campbell-Bannerman, (som tidligere hadde vært Spencers sjefsekretær på slutten av hans andre viseregent-periode) under boerkrigen, og holdt fast ved den liberale lederens middelvei mellom den aktive krigsmotstandsposisjonen til de radikale, og den pro-krigsstillingen til Roseberys liberale imperialister. Etter Lord Kimberleys død i 1902, ble Spencer valgt til de liberales leder i overhuset. Til tross for helseproblemer, gikk det rykter om ham så sent som i februar 1905, at han kunne være en potensiell kandidat for de liberales statsminister. Det var hvis de snarlig skulle komme tilbake til makten, som da virket sannsynlig som følge av unionistenes splittelse over tariffreformen. Men den 11. oktober samme år led han et større slag som endte hans politiske karriere, bare to måneder før de liberale kom tilbake til makten.
Andre offentlige verv
I 1865 ledet Spencer en kongelig kommisjon på storfepest, sammen med Lord Cranborne, Robert Lowe og Lyon Playfair, og tjenestegjorde i 1867 i en spesiell komité etablert av War Office for å undersøke bakladende rifler.
Hoffmann
Spencer tjenestegjorde for det meste av perioden 1859 til 1866, i kongehuset, som Groom til prins Albert først, og deretter til Prinsen av Wales. I 1876 var han vert for Østerrikes keiserinne Elisabeth som hadde kommet til Northamptonshire for å drive jakt. Keiserinnen bodde på Easton Neston som hun leide gjennom sin søster, eks-dronning Maria av De to sicilier.
The Lesson
The Lesson er en amerikansk stumfilm fra 1917, regissert av Charles Giblyn.
Handling
Helen Drayton kjeder seg på grunn av det langsomme tempoet i hennes lille hjemby, og gjør opprør når vennene hennes og slektningene antar at hun kommer til å gifte seg med vennen Chet Vernon. Men Helen er ivrig etter å oppleve livet i storbyen, og hun forelsker seg i New York-arkitekten John Galvin nesten umiddelbart etter at han kommer til området.
Flere uker senere gifter de seg og flytter til New York, hvor Helen - etter en rekke smertefulle opplevelser - endelig innser Johns egoisme. Til slutt vender hun takknemlig hjem, og blir i stedet Chet Vernons kone.
Orbis Litterarum
Orbis Litterarum (latin for litteraturens krets) er et dansk internasjonalt tidsskrift for litteraturforskning, grunnlagt i 1943 av Frederik Julius Billeskov Jansen og Jens Kruuse.
Tidsskriftet konsentrerer seg primært om europeisk og amerikansk litteratur, og publiserer peer reviewed originale artikler om allmenn og komparativ litteratur, genre og perioder. Tidsskriftet ønsker å forbinde de mange litteraturteoritiske retninger. Orbis Litteraturm publiserer på hovedspråkene, og redaktører er fra 2006 Lars Ole Sauerberg, Morten Nøjgaard og Bengt Algot Sørensen.
Cycloleberis sphaerica
Gruppen Cylindroleberididae har arter med mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par. Det særegne for artene er at antennen sitter på et feste med en nebb-liknende utvekst (rostrum). Individene er små.
Star Fox 2
Star Fox 2 er et videospill utviklet av Nintendo og Argonaut Games. Det var opprinnelig ment å være oppfølgeren til Starwing og gitt ut til SNES, men ble ikke gitt ut offisielt før det kom ut i 2017 til Super NES Classic Edition. I 2019 ble det gitt ut til Nintendo Switch gjennom Nintendo Switch Online.
Koko Tsurumi
Koko Tsurumi (født 28. september 1992) er en japansk turner som spesialiserer seg i apparatturn. Under Sommer-OL 2012 i London representerte hun landet sitt, der hun ble nummer 8 i mangekamp lag.
Es werde Licht!
Es werde Licht! er en tysk stumfilm-serie fra 1917, regissert av Richard Oswald. Den består av fire deler utgitt i 1917 og 1918. Den er beskrevet som en dramatisert undervisningsfilm om abort og kjønnssykdommer.
Folkerepublikken Korea
Folkerepublikken Korea var et kortvarig forsøk på å etablere en overgangsregjering for å ta kontrollen over Korea etter Japans kapitulasjon og avslutningen av den andre verdenskrig. Den var i virksomhet ved månedsskiftet august/september 1945, fram til United States Army Military Government in Korea ble etablert av USA. Etter det opererte folkerepublikken uoffisielt, og i opposisjon til det amerikanske militærstyret. Organisasjonen ble tvunget til å la seg oppløse i januar 1946.
Etablering
General Nobuyuki Abe var den siste japanske generalguvernør av Korea. Han hadde vært i kontakt med flere innflytelsesrike koreanere siden starten av august 1945 for å forberede en koreansk maktovertakelse, men også for å sikre sin egen og andre japaneres sikkerhet og eiendom ettersom den japanske okkupasjonen nå så ut til å være over. 15. august 1945 aksepterte Yuh Woon-hyung å overta generalguvernørens styre, og å lede forberedelsene for å etablere en ny stat.
Yuh organiserte Komiteen for forberedelser til Koreansk uavhengighet og folkekomiteer over hele landet for å forberede overgangen til uavhengighet. 28. august annonserte komiteen at den ville fungere som en midlertidig koreansk regjering. Yuh arbeidet hardt for å etablere de nødvendige myndighetsorganene og 6. september 1945 samlet flere koreanske representanter seg i Seoul, for å legge grunnlaget for den moderne koreanske nasjonen. Yoh proklamerte den nye Folkerepublikken Korea og ble visestatsminister. Alt i oktober trakk han seg etter press fra USAs militære myndigheter, og organiserte deretter og ble leder av Koreas folkeparti.
Regjeringen i Folkerepublikken Korea var dominert av politikere fra venstresiden, mange hadde kjempet mot den japanske koloniseringen og identifiserte seg med kommunistenes syn på imperialisme og kolonialisme.
Program
Folkerepublikkens program ble lagt fram 14. september i form av 27 punkter. Det inkluderte konfiskasjon uten kompensasjon av land eid av japanere og koreanske kollaboratører, gratis fordeling av landarealet til bøndene, leiebegrensninger på landarealet som ikke ble distribuert, nasjonalisering av viktige bedrifter og industrier, så som gruvedrift, transport, bankvesenet og kommunikasjon, statlig overvåking av små og mellomstore bedrifter, garanterte minstekrav til menneskerettigheter og friheter, inkludert frihet til tale, presse, møtevirksomhet og tro, allmenn stemmerett til alle over 18 år, likestilling, arbeidsreformer som 8-timers arbeidsdag og minstelønn, forbud mot barnearbeid, etablering av tette forbindelser med USA, Sovjetunionen, Storbritannia og Kina, og en positiv opposisjon mot utenlandsk innblanding i indre forhold.
Utviklingen i nord
Nord for den 38. breddegrad, ble folkerepublikkens lokale struktur beholdt under den sovjetiske okkupasjonen, og dannet etter hvert basis for den moderne nordkoreanske partistrukturen.
Asmir Kolašinac
Han vant EM i friidrett innendørs 2013 i Göteborg, med et støt på 20,62 meter.
I februar 2015 satte han serbisk rekord innendørs, med 20,91 meter, og da han kom på 2.-plass i EM i friidrett innendørs 2015 var han bare én cm unna denne lengden, med 20,90 meter.
Asmir Kolašinac tok en 29. plass for landet sitt i kulestøt under Sommer-OL 2020 i Tokyo og kvalifiserte seg derfor ikke til finalen.
Folkerepublikken Korea
Utviklingen i sør
Kort tid etter at de første amerikanske styrkene gikk i land i Incheon i september, tok United States Army Military Government in Korea kontroll over Korea sør for 38. breddegrad. Militærstyret la med en gang med folkerepublikken med et miltærdekret, i hovedsak på grunn av mistanker om at organisasjonen var kommunistisk. Noen lokale enheter av folkerepublikken opprettholdt aktiviteten i Jeolla-regionen og på øya Jeju. Disse enhetene samt herjende gjenger med unge anti-kommunister, bidro til spenningene som til slutt fikk utløp i Jeju-massakren i 1948 der mellom 14 000 og 60 000 personer ble drept.
Utviklingen i landet
Tidlig i november ble National Council of Korean Labor Unions NCKLU) etablert og denne gav sin støtte til folkerepublikken og folkerepublikkens program. I desember gav National League of Peasant Unions, Korean Democratic Youth League og Women's League også sin støtte til republikken. Det amerikanske militærstyret tvang til slutt Folkerepublikken Korea å oppløse seg selv i januar 1946.
Procambarus incilis
Procambarus incilis  er en art av ferskvannskreps innenfor den artsrike slekten Procambarus, og den har utbredelse i begrensede områder i den sørlige del av USA.
Arten hører videre under familien Cambaridae (orden Reptantia) blant tifotkrepsene. Procambarus incilis er en av anslagsvis 160 arter i slekten Procambarus.
Martin Junge
Martin Junge (født 1961 i Chile) er generalsekretær i Det Lutherske Verdensforbund fra 2010 og er den første latinamerikaner i stillingen. Han studerte teologi på Georg-August-Universität Göttingen og var først vikarprest i Hannover før han ble ordinert til prestetjeneste i Den evangelisk-lutherske kirke i Chile (Iglesia Evangélica Luterana en Chile – IELCH) i 1989. Han var så prest i flere menigheter i Santiago de Chile til år 2000. Fra 1996 til 2000 var han også president i IELCH.
I 2000 ble Martin Junge knyttet til Det lutherske verdensforbund i Genèves avdeling for misjon og utvikling med ansvar for Latin-Amerika og Karibien. Han fortsatte samtidig å studere ved Université de Fribourg og tok en diplomeksamen der i 2008. I 2009 ble han så valgt til å etterfølge Ishmael Noko fra Zimbabwe som generalsekretær i Det lutherske verdensforbund og i 2016 ble han enstemmig gjenvalgt til en ny seks års periode.
AFAS Stadion
AFAS Stadion er et fotballstadion i Alkmaar, Nederland. Det er hjemmebanen til AZ Alkmaar, som spiller i den nederlandske toppserien Eredivisie.
1. divisjon bandy for menn 2011/12
1. divisjon bandy for herrer 2011/12 var det nest øverste nivået i norsk bandy sesongen 2011/12. Serien startet 8. november 2011 og varte til 21. februar 2012. Deretter var det kvalifiseringsspill for opprykk og nedrykk. De to beste lagene i 1. divisjon spilte enkel serie med de to dårligste plasserte lagene i eliteserien. De to beste lagene i denne kvalifiseringen fikk spille i eliteserien i 2012/13. På tilsvarende måte måtte de to dårligste lagene i 1. divisjon spille om retten til fornyet tilværelse i divisjonen mot de to beste lagene i 2. divisjon.
Kvalifisering om opprykk til Eliteserien 2012/13
Runde 1
Runde 2
Runde 3
Kampen mellom Drammen Bandy og Mjøndalen hadde ikke noe å si for utfallet og ble sløyfet.
Kvalifisering om nedrykk til 2. divisjon 2012/13
Runde 1
Runde 2
Runde 3
Kampen mellom Solberg 2 og Ullern hadde ikke noe å si for utfallet og ble derfor sløyfet.
Life’s Whirlpool
Life's Whirlpool er en amerikansk stumfilm fra 1917, regissert av Lionel Barrymore.
Handling
Esther Carey, som har brukt hele ungdomstiden sin på å ta vare på faren sin, blir alene etter hans dødsfall. Kort tid senere gifter Esther seg med John Martin, en kald, hjerteløs mann. Før ekteskapet hadde Johns husholdning blitt drevet av søsteren hans Ruth, som nå misliker Esthers inntrenging i familien deres. Mellom Johns forsømmelse og Ruths hevngjerrighet, føler Esther seg mer og mer elendig og utelatt.
Hennes eneste glede i livet blir fødselen til babyen hennes. Når Esther møter en tidligere forelskelse, Dr. Henry Grey, tennes deres gamle kjærlighet på nytt. Men senere kommer Dirk Kanst, en bonde som John har ødelagt livet til og som nå har blitt sprø av raseri, inn i huset og kveler John til døde. Men Ruth mistenker Esther for å ha begått mordet, og hun blir snart arrestert.
Yoo Jung-nam
Yoo Jung-nam (født 12. september 1983) er en sørkoreansk svømmer.
DS «Express» (1872)
DS «Express» var et svensk lasteskip bygget i Stockholm i 1872. Skipet forliste i Norge i 1873.
Forliset 16. oktober 1873
DS «Express» ført av kaptein Ahlström, forlot Bergen med 2100 tønner sild morgenen torsdag 16. oktober 1873. Lasten var beregnet for Hamburg, men under sterk storm i Bømlafjorden brøt koblingen i drivakselen sammen. Skipet hadde to pålemaster, men ingen nevneverdig rigg, og hun ble liggende og drive i tåke og høy sjø. I løpet av 4 timer drev de fra området mellom Mølstrevågen og Ramsholmene - til de grunnstøtte ved Bømlahuk. Skipet fikk så store skader at det sank ved 1-tiden natt til fredag på 200 favners dyp. Ingen omkom i forliset. Skipet var forsikret i «Neptunus» for 106 000 riksdaler.
Vraket ble funnet i 2017 under kartleggingsarbeid for legging av sjøkabel til Skottland.
Skipet
DS «Express» ble bygget i 1872 i Stockholm og hadde en dampmaskin med 45 hestekrefter. Skipet var i tillegg rigget for å kunne føre seil. Skroget hadde jernspanter, men var kledd med furubord (kompositt). Vraket er automatisk fredet som kulturminne, og har kulturminne-ID 140936.
Jeff Turner
Jeffrey «Jeff» Steven Turner (født 9. april 1962 i Bangor i Maine), amerikansk basketballspiller som deltok i de olympiske leker 1984 i Los Angeles. Turner ble olympisk mester i basketball under Sommer-OL 1984 i Los Angeles. Han var med på det amerikanske laget som vant basketballturneringen for menn foran Spania og Jugoslavia.
Det var tolv nasjoner som deltok i basketballturneringen for menn. To grupper med seks lag, der de fire fremste i hver gruppe gikk videre til sluttspillet. USA vant alle fem kampene i den innledende runden. I sluttspillet vant de kvartfinalen med 78-67 over Vest-Tyskland og semifinalen med 78 – 59 mot Canada. I finalen møttes USA og Spania, en kamp som USA vant med 96-65.
Giro di Lombardia 1991
Il Lombardia 1991 var et sykkelritt som ble arrangert i regionen Lombardia i Italia i 1991.
Far Cry 2
Far Cry 2 er et førstepersonsskytespill utviklet av Ubisoft Montreal og gitt ut av Ubisoft. Det kom ut 21. oktober 2008 i Nord-Amerika, og 23. oktober 2008 i Europa og Australia. Selv om spillet har helt nye spillfigurer og handling, uten en kobling med det første Far Cry-spillet, så markedsførte Ubisoft Far Cry 2 som den sanne etterfølgeren til Far Cry. Crytek, utviklerne av det første Far Cry-spillet, var ikke involvert i utviklingen av Far Cry 2. Spillet kan spilles på Microsoft Windows, PlayStation 3, and Xbox 360, og bruker Dunia-spillmotoren.
Spillet
Far Cry 2 er satt i et oppdiktet afrikansk land som fungerer som spillets åpne verden. Landet er fullt av byer, innsjøer, ørkenområder og flere fiendtlige baser som kan angripes eller infiltreres. Spillverdenen er rundt 52 km² stort, hvilket er større enn Grand Theft Auto: San Andreas og The Elder Scrolls IV: Oblivion. Spillet bruker Dunia-spillmotoren. Den lar spillet bytte mellom dag og natt til riktig tid, væreffekter som vises i sanntid, samt noen andre funksjoner for å simulere et mer realistisk naturmiljø. Det finnes også dyr i spillet, men bare noen få som er planteetende. Denne dynamikken i spillingen skal oppfordre spilleren til å spille på flere forskjellige måter.